text: মনিরুল হক সাক্কু একজন বাংলাদেশী রাজনীতিবিদ। তিনি কুমিল্লার প্রথম সিটি কর্পোরেশনের মেয়র। তিনি কুমিল্লায় জন্মগ্রহণ করেন।
  
  রাজনৈতিক জীবন 
  মনিরুল হক সাক্কু ১৯৯৩ সালে জেলা যুবদলের সভাপতি হন। ওই পদে তিনি ২০১০ পর্যন্ত বহাল ছিলেন। ২০০৩ সালে তিনি জেলা বিএনপির সাংগঠনিক সম্পাদক হন।
  
  ২০০৫ সালের উপনির্বাচনে তিনি কুমিল্লার পৌর চেয়ারম্যান নির্বাচিত হন। ২১ মে তিনি পৌর চেয়ারম্যানের দায়িত্ব পালন শুরু করেন ও পরের বছরের ১০ জানুয়ারি পর্যন্ত তিনি দায়িত্ব পালন করেন। ২০০৯ সালের ১৬ নভেম্বর তিনি দ্বিতীয় মেয়াদে পৌর চেয়ারম্যান হিসেবে দায়িত্ব পান।
  
  ২০১২ সালে কুমিল্লার প্রথম সিটি কর্পোরেশন নির্বাচনে তিনি আওয়ামী লীগ প্রার্থী আফজল খানকে হারিয়ে মেয়র নির্বাচিত হন। ২০১৭ সালে তিনি এখান থেকে দ্বিতীয়বারের মত মেয়র নির্বাচিত হন।
  
  বর্তমানে জেলা বিএনপির যুগ্ম সাধারণ সম্পাদক তিনি।
  
  সমালোচনা
  তার বিরুদ্ধে হত্যা, কলেজে আগুন দেওয়া, আয়কর ফাঁকিসহ একাধিক অভিযোগ রয়েছে। ১৯৭৯ সালে তার বিরুদ্ধে প্রবীর হত্যার অভিযোগে মামলা হয়।  এরপর তিনি সিঙ্গাপুর চলে যান। তিনি কুমিল্লার অজিত গুহ কলেজ, কুমিল্লা ভিক্টোরিয়া কলেজের বিজ্ঞানাগারে আগুন লাগার ঘটনায় দায়ের হওয়া মামলার আসামি ছিলেন। ২০০১ থেকে ২০০৬ সালের সরকারের সময় তার বিরুদ্ধে টেন্ডারবাজি ও বালুমহাল দখল করে টাকা লুটের অভিযোগ রয়েছে।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:জন্মের সাল অজানা
  বিষয়শ্রেণী:কুমিল্লা জেলার রাজনীতিবিদ
  বিষয়শ্রেণী:বাংলাদেশ জাতীয়তাবাদী দলের রাজনীতিবিদ
  বিষয়শ্রেণী:বাঙালি রাজনীতিবিদ
  বিষয়শ্রেণী:বাংলাদেশী রাজনীতিবিদ
  বিষয়শ্রেণী:কুমিল্লা সিটি কর্পোরেশনের মেয়র
title: মনিরুল হক সাক্কু